Koidu park
Koidu park on park Tallinnas Kesklinna linnaosas Uue Maailma asumis. Koidu park asub Koidu tänava, Virmalise tänava ja Tehnika tänava vahel. Väike, alla 1 ha suurune Koidu park on rajatud arvatavasti 1930. aastate algul. Praeguse kuju omandas park 1950. aastatel. Põhiline puuliik on jalakas, lisaks veel pärn ja vaher. Pargis kasvab ka hobukastaneid ja ebatsuugasid. Ühtekokku kasvab Koidu pargis 36 liiki puittaimi.